

**H O T Ă R Â R E**

**privind însușirea unor documentații cadastrale pentru imobilele înscrise în Cărțile funciare nr. 50553 Cătina, nr. 54981 Băișoara, nr. 50883 Unguraș și nr. 51065 Unguraș**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 27 din 30.01.2024 privind însușirea unor documentații cadastrale pentru imobilele înscrise în Cărțile funciare nr. 50553 Cătina, nr. 54981 Băișoara, nr. 50883 Unguraș și nr. 51065 Unguraș,propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 4008/30.01.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 4009/30.01.2024 şi de Avizul cu nr. 4008 din 1.02.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu dispozițiile:

* art. 108, art. 173 alin. (1) lit. d) și alin. (5) lit. p), art. 285, art. 286 alin. (1) - (3), art. 287 lit. b) și ale art. 298 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 858 – 870 și ale art. 876 - 880 din Legea privind Codul civil nr. 287/2009, republicată, cu modificările şi completările ulterioare;
* art. 21, art. 25 și ale art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* Regulamentului de avizare, recepţie şi înscriere în evidenţele de cadastru şi carte funciară, aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 600/2023, cu modificările ulterioare;
* Anexa nr. 1 la Hotărârea Consiliului Județean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările și completările ulterioare;
* Hotărârea Consiliului Județean Cluj nr. 198/2022 privind însușirea unor documentații cadastrale pentru drumurile județene DJ 161 și DJ 161D;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se însuşește documentaţia pentru actualizarea informațiilor cadastrale și modificarea suprafeței imobilului situat în extravilanul Comunei Cătina, tronson din Drumul județean 161E înscris în Cartea funciară nr. 50553 Cătina, documentație cuprinsă în **anexa nr. 1** care face parte integrantă din prezenta hotărâre.

**(2)** Se însuşește documentaţia pentru actualizarea informațiilor cadastrale de repoziționare, actualizare destinație teren și modificarea suprafeței imobilului situat în intravilanul Comunei Băișoara, tronson din Drumul județean 107R înscris în Cartea funciară nr. 54981 Băișoara, documentație cuprinsă în **anexa nr. 2** care face parte integrantă din prezenta hotărâre.

**(3)** Se însuşește documentaţia pentru actualizarea informațiilor cadastrale și modificarea suprafeței imobilului situat parțial în localitatea Valea Ungurașului, Comuna Unguraș, tronson din Drumul Județean 161D, înscris în Cartea funciară nr. 50883 Unguraș, documentație cuprinsă în **anexa** **nr. 3** care face parte integrantă din prezenta hotărâre.

**(4)** Se însuşește documentaţia pentru actualizarea informațiilor cadastrale de repoziționare a imobilului situat parțial în extravilanul Comunei Unguraș, tronson din Drumul județean 161D, înscris în Cartea funciară nr. 51065 Unguraș, documentație cuprinsă în **anexa** **nr. 4** care face parte integrantă din prezenta hotărâre.

**Art. 2.** Se emite acordul proprietarului-Judeţul Cluj– pentru înregistrarea în evidențele de cadastru și carte funciară a documentațiilor cadastrale de actualizare și modificare a suprafeței, menționate la art. 1 alineatul (1) - (4), respectiv:

1. pentru tronsonul din drumul județean 161E identificat cu nr. cadastral 50553 Cătina, repoziționarea imobilului și modificarea suprafeței acestuia de la 36657 mp la suprafața de 37685 mp;
2. pentru tronsonul din drumul județean 107R, identificat cu nr. cadastral 54981 Băișoara, repoziționarea imobilului, modificarea suprafeței acestuia de la 7546 mp la suprafața de 8678 mp și actualizarea destinației terenului, respectiv intravilan;
3. pentru tronsonul din drumul județean DJ 161D, identificat cu nr. cadastral 50883 Unguraș, repoziționarea imobilului, modificarea suprafeței acestuia de la 25178 mp la suprafața de 24421 mp;
4. pentru tronsonul din drumul județean DJ161D, identificat cu nr. cadastral 51065 Unguraș, repoziționarea imobilului.

**Art. 3.** Se împuterniceşte persoana fizică juridică autorizată A.N.C.P.I. - societatea Topohans Impex S.R.L. pentru depunerea la Oficiul de Cadastru şi Publicitate Imobiliară Cluj a documentaţiei cadastrale prevăzute la art. 1.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Urbanism și Amenajarea Teritoriului.

**Art. 5.** Prezenta hotărâre se comunică Direcția Urbanism și Amenajarea Teritoriului și Direcţiei de Administrare Drumuri Județene, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 18 din 7 februarie 2024**

*Prezenta hotărâre a fost adoptată cu 35 de voturi “pentru”**, fiind astfel respectate prevederile legale privind majoritatea de voturi necesară.*